શાંતિપુરાથી શિલજઃ અમદાવાદની નવી ઓળખ પશ્ચિમ અમદાવાદમાં એસ.પી. રિંગ રોડ પર ખૂબ મોટા પ્રમાણમાં વિકાસ થઈ રહ્યો છે. રહેણાક વિસ્તાર તરીકે વિકાસ પામી રહ્યો છે. શાંતિપુરા ચોકડીથી શેલા, સાઉથ બોપલ, ઘુમા, મણિપુર, નોર્થ બોપલ, શિલજ વિસ્તારમાં હાલમાં અનેક સ્કીમ કાર્યરત છે. શાંતિ એરિયા તરીકે લોકોનો માનીતો વિસ્તાર બન્યો છે. બોપલ, શિલજ વગેરે ભાગ હાલ કોર્પોરેશનની હદમાં આવી ગયા હોઈ પાયાની સુવિધા ગટર, લાઇટ, સ્વચ્છતા, રોડ વગેરેનો પણ વિકાસ થયો છે. અમદાવાદની લાઇફ લાઇન બીઆરટીએસ છેક ઘુમા સુધી જતી હોઈ વાહન વ્યવહાર પણ સરળ બન્યો છે. શિલજ સુધી મેટ્રો ટ્રેનનું પણ પ્લાનિંગ હોઈ ભવિષ્યમાં આ વિસ્તાર વધારે આકર્ષક બની શકે છે. શાંતિપુરાથી શિલજ સુધીનો પટ્ટો સૌરાષ્ટ્ર અને ઉત્તર ગુજરાત સાથે જોડાયેલો છે. આ બે વિસ્તારના લોકો માટે નવું લોકેશન સરળ છે. આ વિસ્તારમાં ૨૫ લાખથી એક બે કરોડ રૃપિયા સુધીમાં એપાર્ટમેન્ટ, બંગલા, ફાર્મહાઉસ મળી રહે છે. શહેરની મહત્ત્વની કહી શકાય તેવી સ્કૂલો પણ આ વિસ્તારમાં આવેલી છે. આ બધા પ્લસ પોઇન્ટના કારણે શાંતિપુરાથી શિલજ સુધીનો વિસ્તાર રહેવા માટે બેસ્ટ માનવામાં આવે છે.